Kennsla hófst í Tónlistarskólanum á Akranesi síðastliðinn mánudag . Lárus Sighvatsson skólastjóri segir að aðsókn sé góð í skólann og segja megi að hann sé fullsetinn . Biðlistar eru á vinsælustu hljóðfærin en hægt að taka við fleiri nemendum á önnur . Lárus segir að það sé orðið árvisst að ekki sé hægt að taka við öllum sem vilja læra á gítar og fiðlu . Hins vegar eru það blásturhljóðfærin sem hafa átt undir högg að sækja síðustu árin , sérstaklega málmblásturshljóðfærin og einnig er hægt að bæta við nemendum í flautunám og á harmonikku . Um 320 verða við nám í Tónlistarskólanum á Akranesi í vetur og er það svipuð aðsókn og síðustu 5 - 6 árin . Sjá nánar umfjöllun um starf Tónlistarskólann á Akranesi í Skessuhorni vikunnar . Í blaðinu er að finna sérstaka umfjöllun um starf tónlistarskólanna sex á Vesturlandi en vetrarstarf þeirra er nú að hefjast .